《同王万里山行》
宋代·程公许

邂逅非宿期，意得得奇眺。
三生湖山缘，青眼不改旧。
飞榜澜湖光，蹑屐梯云峤。
玉立缑岭仙，洒落我同调。
冲怀寄寥阔，尘外恣吟啸。
眯目东华尘，认识此中妙。
吾侪肮脏资，如痼不可疗。
溷溷渠得知，不自耻牛后。
已矣毋复言，恐贻水仙笑。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。